GULF ออกหุ้นกู้ 3 หมื่นลบ. ชูดบ.สูง 3.40% ลุยขายสถาบัน-รายใหญ่ 23-28 ก.ย.นี้
GULF ออกหุ้นกู้ 4 ชุด 3 หมื่นลบ. ชูดบ. 1.74-3.40% ลุยขายสถาบัน-รายใหญ่ 23-28 ก.ย. จ่อนำเงินไปชำระคืนเงินกู้และใช้เป็นเงินทุนหมุนเวียนในกิจการ
22 ก.ย. 2564

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่ารวมทั้งสิ้นไม่เกิน 30,000 ล้านบาท มี 4 ชุด ดังนี้
ชุดที่ 1 เสนอขาย ไม่เกิน 12,000 ล้านบาท อายุ 3 ปี ครบกำหนดไถ่ถอนปี 2567 อัตราดอกเบี้ยคงที่ 1.74% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 2 เสนอขาย ไม่เกิน 6,000 ล้านบาท อายุ 5 ปี ครบกำหนดไถ่ถอนปี 2569 อัตราดอกเบี้ยคงที่ 2.48% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 3 เสนอขาย ไม่เกิน 3,000 ล้านบาท อายุ 7 ปี ครบกำหนดไถ่ถอนปี 2571 อัตราดอกเบี้ยคงที่ 3.01% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 4 เสนอขาย ไม่เกิน 9,000 ล้านบาท อายุ 10 ปี ครบกำหนดไถ่ถอนปี 2574 อัตราดอกเบี้ยคงที่ 3.40% ต่อปี ชำระดอกเบี้ยทุกๆ 6 เดือนตลอดอายุหุ้นกู้
โดยบริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือผู้ลงทุนรายใหญ่  ในระหว่างวันที่ 23 และ 27- 28 ก.ย.64 โดยธนาคารกรุงเทพ ธนาคารกสิกรไทย ธนาคารไทยพาณิชย์ และธนาคารสแตนดาร์ดชาร์เตอร์ด(ไทย) เป็นผู้จำหน่ายหุ้นกู้ต่อผู้ลงทุนสถาบัน และ สำหรับนักลงทุนรายใหญ่ จำหน่ายผ่านธนาคารกรุงเทพ ธนาคารกสิกรไทย และธนาคารไทยพาณิชย์
ขณะเดียวกันบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “A-” แนวโน้มอันดับเครดิต “Stable” เมื่อวันที่ 17 ก.ย.64
ทั้งนี้บริษัทจะนำเงินที่ได้จากการเสนอขายหุ้นกู้ ไปใช้เพื่อชำระคืนเงินกู้และใช้เป็นเงินทุนหมุนเวียนในกิจการ
 
 